Bergerlinna

Bergerlinna er navnet på bruksbanen som gikk fra Dal stasjon til Berger Bruk ved Hurdalssjøen. 

Banen ble ferdigstilt til Hovedbanens åpning i 1854. Trekkraften var hester. Skinnene ble lagt på langsgående stokker, samme metode som også hovedbanen ble bygget med, men som der ble skiftet ut på 1860-tallet. Bergerlinna beholdt denne sportypen hele tiden, og det er fremdeles mulig å finne igjen stokkene på enkelte deler av traseen i dag. I 1895 ble banen nedlagt. 

På Berger ved Hurdalssjøen var det både sagbruk og glassverk. Begge deler er i dag revet og arealene dyrket opp. Traseen til Bergerlinna ligger likevel igjen som en overgrodd skjæring i landskapet mellom jordene nærmest Hurdalssjøen, mens den nederste delen mot Dal er gjort om til grusveg.

Se også
 Jernbanen i Norge

 Eksterne lenker 
 Jernbane.net side om Bergerlinna

Kategori:Nedlagte jernbanestrekninger i Norge
Kategori:Jernbanestrekninger i Akershus
Kategori:Akershus’ samferdselshistorie
Kategori:Tidligere byggverk i Akershus